text: হেইসন ফ্যাবিয়ান মুরিয়ো সেরন (জন্ম: ২৭ মে ১৯৯২) একজন কলম্বিয়ান পেশাদার ফুটবলার যিনি স্পেনীয় ক্লাব ভ্যালেন্সিয়া এবং কলম্বিয়া জাতীয় দল এর হয়ে সেন্টার ব্যাক হিসেবে খেলেন।
  
  মুরিয়োর ফুটবলার জীবনে হাতেখড়ি হয় কলম্বিয়ার স্থানীয় ক্লাব দেপোর্তিভো কালি এর হয়ে। ২০১০ সালে তিনি ইতালির ক্লাব উদিনেসে তে যোগ দেন। সেখান থেকে তাকে তখনই স্পেনের ক্লাব গ্রানাদায় ধারে পাঠানো হয়। সেই বছরই গ্রানাদা বি দলের হয়ে তিনি তার পেশাদার ক্যারিয়ার শুরু করেন। ২০১১ সালে গ্রানাদা তাকে কিনে নিয়ে ধারে পাঠায় স্পেনীয় ক্লাব কাদিসে। ২০১২ সালে তাকে আবারও ধারে পাঠানো হয় আরেক স্পেনীয় ক্লাব লাস পালমাসে। ২০১৩ সালে তিনি গ্রানাদায় ফিরে আসেন এবং ২০১৫ সাল পর্যন্ত সেখানে খেলেন। ২০১৫ সালে ইতালীয় ক্লাব ইন্তারনাজিওনালে তাকে কিনে নেয়। ২০১৭ সালে মুরিয়ো ভ্যালেন্সিয়ায় ধারে যোগ দেয়ার মধ্য দিয়ে স্পেনে প্রত্যাবর্তন করেন। ২০১৮ সালে ভ্যালেন্সিয়া তাকে পাকাপাকিভাবে কিনে নেয়। ২০১৯ সালের জানুয়ারিতে তিনি ধারে যোগ দেন স্পেনের বার্সেলোনায়। ধারের মেয়াদ শেষে ১ জুলাই ২০১৯ তিনি ভ্যালেন্সিয়ায় প্রত্যাবর্তন করেন।
  
  মুরিয়ো কলম্বিয়া অনূর্ধ্ব-১৭ এবং অনূর্ধ্ব-২০ দলে খেলেছেন। ২০১৪ সালের ১০ অক্টোবর এল সালভাদর এর বিপক্ষে প্রীতি ম্যাচে মুরিয়োর কলম্বিয়া জাতীয় দল এ অভিষেক হয়। ২০১৫ কোপা আমেরিকায় ব্রাজিলের বিপক্ষে ১-০ ব্যবধানে জেতা ম্যাচে তিনি একমাত্র গোলটি করেন। পরবর্তীতে তিনি উক্ত টুর্নামেন্টের সেরা উদীয়মান খেলোয়াড় নির্বাচিত হন।
  
  পরিসংখ্যান
  
  ক্লাব
  
  আন্তর্জাতিক
  
  অর্জন
  
  ক্লাব
  বার্সেলোনা
   লা লিগা: ২০১৮-১৯
  
  ভ্যালেন্সিয়া
   কোপা দেল রে: ২০১৮-১৯
  
  আন্তর্জাতিক
   কোপা আমেরিকা: তৃতীয় স্থান: ২০১৬
  
  ব্যক্তিগত
   কোপা আমেরিকা সেরা উদীয়মান খেলোয়াড়: ২০১৫
   কোপা আমেরিকা বর্ষসেরা দল: ২০১৫
  
  তথ্যসূত্র
  
  বহিঃসংযোগ
   
  
  বিষয়শ্রেণী:জীবিত ব্যক্তি
  বিষয়শ্রেণী:১৯৯২-এ জন্ম
  বিষয়শ্রেণী:ফুটবল ডিফেন্ডার
  বিষয়শ্রেণী:কলম্বিয়ার আন্তর্জাতিক ফুটবলার
  বিষয়শ্রেণী:লা লিগার খেলোয়াড়
  বিষয়শ্রেণী:বালেনসিয়া ফুটবল ক্লাবের খেলোয়াড়
  বিষয়শ্রেণী:ফুটবল ক্লাব বার্সেলোনার খেলোয়াড়
  বিষয়শ্রেণী:স্পেনে প্রবাসী ফুটবলার
  বিষয়শ্রেণী:কাদিস ফুটবল ক্লাবের খেলোয়াড়
  বিষয়শ্রেণী:সেলতা বিগোর খেলোয়াড়
  বিষয়শ্রেণী:গ্রানাদা ফুটবল ক্লাবের খেলোয়াড়
  বিষয়শ্রেণী:গ্রানাদা ফুটবল ক্লাব বি-এর খেলোয়াড়
  বিষয়শ্রেণী:ইউনিয়ন দেপোর্তিবা লাস পালমাসের খেলোয়াড়
  বিষয়শ্রেণী:ইন্টার মিলানের খেলোয়াড়
  বিষয়শ্রেণী:উনিওনে কালচো সাম্পদোরিয়ার খেলোয়াড়
  বিষয়শ্রেণী:উদিনেসে কালচোর খেলোয়াড়
  বিষয়শ্রেণী:সেরিয়ে আ-এর খেলোয়াড়
title: হেইসন মুরিয়ো